酒邊寫興别陳石泉
作者：董嗣杲
朝代：宋

paragraphs: 强求斗升禄，三年困山城。
羈栖不敢恨，眼爲溪山明。
上借臺府寛，下遂吟嘯情。
束裝待航歸，積霖咽秋聲。
排憂歩園徑，難捨曲折清。
東望氣鬰葱，緑槐冒飛甍。
緬懐交際歎，嚬笑陽春生。
求田役夢魂，投老歸此耕。
願心尚渺茫，别酒那忍傾。
歸步故林月，寄梅堅斯盟。